Foto’s: Só vier die wêreld PaassondagPous Franciskus op Paassondag in die St. Petrus-basiliek in die Vatikaan. (Foto: Filippo MONTEFORTE / POOL / AFP) Gelowiges regoor die wêreld vier vandag Paassondag te midde van afsonderingsregulasies in ’n poging om die verspreiding van Covid-19 te beperk. Pous Franciskus het vroeër vandag tydens ’n mis in die St. Petrus-basiliek in die Vatikaan gevra dat entstowwe onder die armste lande gedeel word namate die gevalle weer styg. Italië is tydens die Paasnaweek weer streng ingeperk. “Ek doen ŉ beroep op die internasionale gemeenskap… om hulle daartoe te verbind om vertragings in die verspreiding van entstowwe te voorkom en die verspreiding daarvan te vergemaklik, veral in die armste lande,” het die pous aan ongeveer 100 mense in die St. Petrus-basiliek gesê. Paasfeesviering kon egter byna normaal in Israel voortgaan weens dié land se suksesvolle inentingsprogram. ’n Paasmis is vandag in die Kerk van die Heilige Graf in Jerusalem gehou waar Jesus Christus na bewering begrawe is. Die mis op Paassondag in die Kerk van die Heilige Graf in Jerusalem. (Foto: Emmanuel DUNAND / AFP) ’n Optog na afloop van die mis op Paassondag in die Kerk van die Heilige Graf in Jerusalem. (Foto: Emmanuel DUNAND / AFP) Libanese priesters tydens ’n mis op Paassondag in die kerk van Our Lady of Protection, oos van die hoofstad Beiroet. (Foto: ANWAR AMRO / AFP) Katolieke woon ‘n oggendmis by op Paassondag in ‘n Katolieke kerk in ‘n dorpie naby Beijing. (Foto: JADE GAO / AFP) ‘n Paasdiens is Sondag tydens sonsopkoms buite die All Saints’ Church in Brenchley in die suidooste van Engeland gehou. (Foto: BEN STANSALL / AFP) ’n Vrou woon Sondag ’n paasmis by in St. Sebastiaanskerk in Katuwapitiya, Negombo, Sri Lanka. (Foto: ISHARA S. KODIKARA / AFP)